

**Жайық-Каспий бассейнін суға батқан кемелерден тазарту жөніндегі іс-шаралар жоспарын бекіту туралы**

Қазақстан Республикасы Үкіметінің 2013 жылғы 28 мамырдағы № 524 қаулысы

      Каспий теңізінің қазақстандық секторында және Жайық өзенінде кеме қатынасының қауіпсіздігін қамтамасыз ету және су айдындарының экожүйесін қорғау мақсатында Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған Жайық-Каспий бассейнін суға батқан кемелерден тазарту жөніндегі іс-шаралар жоспары (бұдан әрі – Іс-шаралар жоспары) бекітілсін.  
      2. Орталық және жергілікті атқарушы органдар:  
      1) Іс-шаралар жоспарында көзделген іс-шаралардың уақтылы орындалуын қамтамасыз етсін;  
      2) жартыжылдық қорытындысы бойынша жылына екі рет, 15 қаңтарға және 15 шілдеге қарай Қазақстан Республикасы Көлік және коммуникация министрлігіне Іс-шаралар жоспарының орындалуы туралы ақпарат берсін.  
      3. Қазақстан Республикасы Көлік және коммуникация министрлігі жартыжылдық қорытындысы бойынша жылына екі рет, 25 қаңтарға және 25 шілдеге қарай Қазақстан Республикасының Үкіметіне Іс-шаралар жоспарының орындалуы туралы жиынтық ақпарат берсін.  
      4. Осы қаулының орындалуын бақылау Қазақстан Республикасы Көлік және коммуникация министрлігіне жүктелсін.  
      5. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы   
Үкіметінің        
2013 жылғы 28 мамырдағы  
№ 524 қаулысымен     
бекітілген

**Жайық-Каспий бассейнін суға батқан кемелерден тазарту жөніндегі**  
**іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с № | Іс-шаралар | Аяқталу нысаны | Орындау (іске асыру) үшін жауаптылар | Орындау (іске асыру) мерзімі | Болжанатын шығыстар, млн. теңге | Қаржыландыру көзі |
| 1 | 2 | 3 | 4 | 5 | 6 | 7 |
| 1. | Теңізде жүзу қауіпсіздігіне қатер төндіретін кемелер суға батқан жерлерді ескертуші навигациялық белгілермен қамтамасыз ету | ККМ-ге ақпарат | Қорғанысмині | 2013 жылғы қазан | 62,3 | республикалық бюджет |
| 2. | Кемелердің иелеріне, оның ішінде кемелері бар мемлекеттік органдарға кемелер суға батқан жерлердің координаталарын көрсетіп суға батқан кемелер туралы хабарлау | теңізде жүзушілерді ақпараттандыру | Қорғанысмині | 2013 жылғы қазан | талап етілмейді | талап етілмейді |
| 3. | Суға батқан кемелерді зерттеуге, оның ішінде оның құнын және көтеру тәсілін анықтау мәніне бюджеттік өтінім дайындау | бюджеттік өтінім | ККМ | 2013 жылғы мамыр | талап етілмейді | талап етілмейді |
| 4. | Бюджеттік өтінімді Республикалық бюджет комиссиясының қарауына енгізу | РБК қорытындысы | ЭБЖМ  ККМ | 2013 жылғы маусым – шілде | талап етілмейді | талап етілмейді |
| 5. | Суға батқан кемелерге зерттеу жүргізу үшін мердігерді анықтау бойынша жұмыстарды ұйымдастыру | шарт | ККМ | 2014 жылғы наурыз | талап етілмейді | талап етілмейді |
| 6. | Суға батқан мүлікті көтеру бойынша, оның ішінде оның құнын және оны көтеру тәсілін анықтау мәніне зерттеу | қорытынды | ККМ | 2014 жылғы шілде | 126 | республикалық бюджет |
| 7. | Суға батқан кемелерді көтеру жөніндегі жобалық құжаттамаға оның қоршаған ортаға әсерін бағалау жөніндегі ілеспе материалдарымен бірге мемлекеттік экологиялық сараптама жүргізу | мемлекеттік экологиялық сараптама | Қоршағанортамині | 2014 жылғы қараша | талап етілмейді | талап етілмейді |
| 8. | Суға батқан кемелерді көтеруге бюджеттік өтінім әзірлеу және РБК енгізу | бюджеттік өтінім | ККМ | 2015 жылғы ақпан | талап етілмейді | талап етілмейді |
| 9. | Суға батқан кемелер кәдеге жаратылатын жерлерді, сондай-ақ ұсталған және тәркіленген кемелер үшін айлақ ұйымдастыру | пайдалануға беру актісі | Атырау және Маңғыстау облыстарының әкімдіктері | 2014 жылғы желтоқсан | талап етілмейді | талап етілмейді |

      Аббревиатуралардың толық жазылуы:  
      ККМ – Қазақстан Республикасы Көлік және коммуникация министрлігі  
      Қоршағанортамині – Қазақстан Республикасы Қоршаған ортаны қорғау министрлігі  
      Қорғанысмині – Қазақстан Республикасы Қорғаныс министрлігі  
      ЭБЖМ – Қазақстан Республикасы Экономика және бюджеттік жоспарлау министрлігі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК